- 2 تِمٛوتِ
- <
- 4
- >

4
1 اٜ مِ وَغِّنْمَا يٜىٰسٛ اَللَّه اٜ يٜىٰسُ اَلْمَسِيحُ غَطَنٛووٛ ٻٜ يٛنْکِ اٜ مَيْٻٜ کِيتَ؞ نغَمْ سٛعّٛيَاکِ مَاکٛ دُونِيَارُ اٜ لَامُ مَاکٛ، اٜ مِ وِعُمَا، 2 وَعَجِنْ وٛلْدٜ اَللَّه، وَطُ کَ وَعَجِنْکِندٜ اٜ شَرٜلْ نغٜلْ نغِطَّا اٜ شَرٜلْ نغٜلْ اَ يِطَا؞ تٛ يِمْٻٜ نغَطِي کٛ وٛوطَا، وِعُٻٜکَ، وَغِّنْٻٜ، سٜمْبِطِنْٻٜ، وَادُ مُݧَلْ اٜ مَٻّٜ، نغَطَا کَ اٜکِّتِنْکِٻٜ؞ 3 نغَمْ شَرٜلْ اٜ وَرَ نغٜلْ يِمْٻٜ نغَݧَتَ اٜکِّتِنٛلْ غٛونغَ، ٻٜ تٛکَّ کٛ وٜلْنَنْتَٻٜ ٻٜرْطٜ، ٻٜ تٛکَّ مٛودِٻّٜ بِعٛوٻٜٻٜ کٛ ٻٜ نغِطِ نَنْکِ؞ 4 يِمْٻٜ نغَݧَيْ نَنْکِ اٜکِّتِنٛلْ غٛونغَ، ٻٜ کٜتِّنْدَنٛو حَبَرُوجِ فٜوْرٜ؞ 5 اَمَّا اَنْ، سُرُ حٛورٜ مَاطَ کٛو ندٜيٜ، مُݧُ ندٜرْ تٛرَّ کَ نجَرَتَا، حُوُ کُوغَلْ وَعَجِنْکِ، وَطُ فُو کُوغَلْ نغَلْ اَللَّه حٛکُّمَا بٛطُّمْ؞
6 يٛنْکِ اَمْ اٜ کُوغَلْ اَمْ وَرٛيِي رٜعُکِ؞ شَرٜلْ وَطِي نغٜلْ اَلَيْمِ دُونِيَارُ ندُعُ؞ 7 مِ وَطِي کٛ مبَاوَيْمِ وَطُکِ ندٜرْ کُوغَلْ نغَلْ يٜىٰسُ حٛکِّيَمْ، مِ يٛتِّنِينغَلْ، مِ اَلَايِ حٛولَاکِمٛ؞ 8 جٛونِ غِيفٛلْ اٜ تٛنْ حٜطِييَمْ، نغٛلْ طُمْ حٛکَّتَ غَطُٻٜ جٛنْدٜ بٛنْدٜ، نغٛلْ جٛومِرَاوٛ غَطٛووٛ کِيتَ غٛونغَ حٛکَّتَيَمْ ݧَلْندٜ جَانغٛ؞ نَاع مِنْ تَنْ، اَمَّا فُو غِطْٻٜ يِيکِ غَرْتٛلْ مَاکٛ؞
بٛلِيطٜ شَکِتِيطٜ
9 وَطُ کٛ مبَاوَتَا وَطُکِ نغَرَا تٛ اَمْ ندٜرْ يَوْطَارٜ؞ 10 دِمَسْ سٜنْدِرِي اٜ اَمْ نغَمْ يِدّٜ فِي دُونِيَارُ ندُعُ، اٛ دِلِّي تَسَلٛونِکَ؞ کِرِجٜنْ بٛو دِلِّي غَلَاتِيَ، تِيتُسْ کَدِمَا دِلِّي دَلْمَاتِيَ؞ 11 لُکَ تَنْ وٛنْدِ اٜ اَمْ طٛعٛ؞ طَٻُّتُ مَرْکُسْ نغَرْدَا اٜ مَاکٛ، نغَمْ اٛ وَاوَيْ وَلُّکِيَمْ ندٜرْ کُوغَلْ اَمْ؞ 12 مِ لِلِي تِيکِکُسْ تٛ غَرِيرِ اَافِسَ؞ 13 تَا وَرَيْ، نغَرْدَنَايَمْ اٜ شُدَّارِ اَمْ ندِ ندٜسُنٛومِ تٛ وُرٛ کَابُسْ تٛ غَرِيرِ تٛورُوَسْ، طٛنْمَا اٜ دٜفْتٜ اَمْ؛ کٛ ٻُرِ مَا، غَطِرَاطٜ لَرٜ؞
14 اَلِجَنْدَ بَعِلّٛ اَجُرْفَارِ حَلَّنِييَمْ نَاع سٜطَّ؞ جٛومِرَاوٛ وَاتَنَيْمٛ کٛ اٛ وَطِ؞ 15 اَنْ مَا فَامَنْمٛ بٛطُّمْ، نغَمْ اٛ وَݧِي اٜکِّتِنٛلْ مٜىٰطٜنْ نَاع سٜطَّ؞ 16 ݧَلْندٜ اَرَنْدٜىٰرٜ ندٜ ندَرِيمِ يٜىٰسٛ کِيتَ اٜ رٛومَ نغَمْ مِ وُرْتِنَ حٛورٜ اَمْ، وَلَا بَلُّطٛيَمْ؞ کٛو مٛيٜ سٜنْدِرِي اٜ اَمْ؞ اٜ مِ وَطَ دٛعَارٜ تٛع اَللَّه نَنْغَٻٜ دٛوْ کٛ ٻٜ نغَطِ؞ 17 اَمَّا جٛومِرَاوٛ وَلِّييَمْ سٜمْبِطِنِييَمْ نغَمْ مِ وَعَجِنَ فُو وٛلْدٜ مَاکٛ نغَمْ يِمْٻٜ نَاع يَحُودَنْکٛعٜنْ فُو نَنَ؞ اٛ حِسْنِييَمْ دَغَ مَيْدٜ نٛ طُمْ حِسْنِرْتَ نٜطّٛ دَغَ حٛنْدُکٛ سٜمْبِنْدُ؞ 18 جٛومِرَاوٛ وُرْتِنَيْيَمْ دَغَ کٛو اِرِ طُمٜ فِي کَلُّطُمْ، اٛ حِسْنَيْيَمْ نغَمْ اٛ نَتِّنَيَمْ وُرٛ مَاکٛ تٛنْ دٛوْ؞ مَنْغُ تَبِّتَ تٛ مَاکٛ حَا اَبَدَا اَبَدِنْ؞ اَامِنْ؞
کٛوْنٛلْ شَکِتِينغٛلْ
19 کٛوْنَنَايَمْ بِرِسْکِلَ اٜ اَکِيلَ اٜ اِيَالُ اٛنٜسِفٛرُسْ؞ 20 اٜرَسْتُسْ دَرَکٜ اٜ غَرِيرِ کٛرِنْتِ؞ تُرٛوفِمُسْ بٛو، مِ اَلِيمٛ اٜ غَرِيرِ مِلِتُسْ اٛ يَمْطَا؞ 21 وَطُ کٛ مبَاوَتَا وَطُکِ نغَرَا طٛعٛ کٛ ندُنْغُ وَرَ؞
يُبُلُسْ، اٜ فُدٜنْ، اٜ لَيْنُسْ، اٜ کَلَوْدِيَ، اٜ فُو تٛکُّٻٜ يٜىٰسُ غٛنْٻٜ طٛعٛ اٜ ٻٜ کٛوْنُمَا؞
22 جٛومِرَاوٛ بَرْکِطِنْمَا تِمٛوتِ، بَرْکِطِنَ فُو ٻٜ نغٛنْدُطَا؞

- 2 تِمٛوتِ
- <
- 4
- >

© 2011 WBT