- 2 کٛرِنْتِيَنْکٛعٜنْ
- <
- 2
- >

2
1 نغَمْ مَاجُمْ شُٻُمِ تٛع مِ وَرَ تٛ مٛوطٛنْ مِ وَطَعٛنْ نَنٛنْ شِيَ بٜلْطُمْ؞ 2 نغَمْ تٛ مِ وَطِي اٛنْ نَنِي شِيَ بٜلْطُمْ، مٛيٜ وٜلْنَنْتَيَمْ ٻٜرْندٜ تٛ نَاع اٛنٛنْ ٻٜ نغَطُمِ نَنِ شِيَ بٜلْطُمْ؟ 3 کٛ مبِنْدَنْمِعٛنْ ندٜرْ طٜرٜوٛلْ اَمْ اَرَنْدٜوٛلْ، مِ وِنْدُطُمْ نغَمْ تٛ مِ وَرِي تٛ مٛوطٛنْ تٛع اٛنٛنْ کَانُٻٜ مبٜلْنَنَيَمْ ٻٜرْندٜ نغَطٛنْيَمْ مِ نَنَ شِيَ بٜلْطُمْ؞ نغَمْ مِ تَبِّتِنِي تٛ مِ نَنِي بٜلْطُمْ، اٛنْ فُو اٛنْ نَنَيْ بٜلْطُمْ؞ 4 کٛ مبِنْدَنْمِعٛنْ، مِ وِنْدُطُمْ ندٜرْ نَوْطُمْ ٻٜرْندٜ اٜ وَنَّارٜ اٜ غٛنْطِ طُطِّ نَاع نغَمْ مِ مٜتِّنَنَعٛنْ ٻٜرْطٜ، سٜيْ نِ نغَمْ مِ وَطَعٛنْ اَنْدٛنْ اِرِ يِدّٜ لُغُّندٜ ندٜ نغِطُمِعٛنْ؞
يَافَاکِ
5 تٛو، تٛ غٛطّٛ وَدِّي کٛ مٜتِّنِ ٻٜرْندٜ، نَاع مِنْ تَنْ اٛ مٜتِّنَنِ ٻٜرْندٜ، اٛنْ فُو اٛ مٜتِّنَنِ ٻٜرْطٜ؞ مِ وِعُ نٛنْ، اَمَّا مِ يِطَا مِ حَٻَنَمٛ کٛ ٻُرِ نٛ حَانِ؞ 6 حَٻَنْکِ کِ طُطْٻٜ مٛوطٛنْ کَٻَنِمٛ حٜپِي؞ 7 اَمَّا جٛونِ اٜ حَانِ نجَافَنٛوطٛنْمٛ شٜمْبِطِنٛنْمٛ نغَمْ تٛع نَوْطُمْ ٻٜرْندٜ مَاکٛ ٻُرَ سٜمْبٜ مَاکٛ؞ 8 نغَمْ نٛنْ، اٜ مِ تٛرٛوعٛنْ، کٛلّٜىٰمٛ حَا جٛونِ اٛنْ نغِطِمٛ؞ 9 مِ وِنْدَنْعٛنْ نغٛلْ تٛنْ طٜرٜوٛلْ نغَمْ مِ فٛوندَعٛنْ مِ يِعَ کٛو اٛنْ نغَطَيْ کٛ مبِيمِعٛنْ ندٜرْ کٛو طُمٜ؞ 10 فُو مٛ نجَافَنِيطٛنْ، مِنْ مَا مِ يَافَنَکٜمٛ؞ کٛ نجَافِيمِ، تٛ اٜ وٛودِ کٛ حَانِ مَا مِ يَافٛو، مِ يَافِطُمْ نغَمْ مٛوطٛنْ يٜىٰسٛ اَلْمَسِيحُ؞ 11 مِ وَطُ نٛنْ نغَمْ تٛع شٜيْطَنْ پٛيْرَعٜنْ، نغَمْ اٜنْ اَنْدِ ݧُمٛ مَاکٛ بٛطُّمْ؞
بُلُسْ وَنِّي ندٜرْ غَرِيرِ تٛورُوَسْ
12 ندٜ نجَامِ تٛورُوَسْ نغَمْ مِ وَعَجِنَ حَبَرُ بٜلْطُمْ طُمْ اَلْمَسِيحُ، جٛومِرَاوٛ مَٻِّتَنِييَمْ لَاوٛلْ کُوغَلْ طٛنْ؞ 13 اَمَّا مِ وَنِّي نَاع سٜطَّ نغَمْ مِ تَوَايِ تِيتُسْ بَنْدِرَاوٛ مٜىٰطٜنْ تٛنْ؞ نغَمْ نٛنْ، سٜيْ نجَٻّٛوتِرْمِ اٜ مَٻّٜ نجَامِ مَکِدٛونِيَ؞
جَالٛرْغَلْ لَاوٛلْ اَلْمَسِيحُ
14 اَمَّا يٜتّٛورٜ تَبِّتَ تٛ اَللَّه کٛکّٛووٛعٜنْ جَالٛرْغَلْ کٛو ندٜيٜ بَرْکَ سُمْڤٛوتِرْکِ مٜىٰطٜنْ اٜ اَلْمَسِيحُ؞ لَاوٛلْ مٜىٰطٜنْ اٛ سَنْکِتِي حَبَرُ اَلْمَسِيحُ کٛو تٛيٜ بٛ اُرْنغٛلْ بٜلْنغٛلْ؞ 15 نغَمْ اٜنٜنْ نغٛنِ بٛ اُرْنغٛلْ اُرْدٜ وٜلْندٜ ندٜ اَلْمَسِيحُ حٛکِّ اَللَّه؞ اُرْنغٛلْ اُرْدٜ ندٜنْ يٛتَّکٜ کِسْنَاٻٜ اٜ غٛنْٻٜ دٛوْ لَاوٛلْ حَلْکٜرٜ؞ 16 تٛ غٛنْٻٜ دٛوْ لَاوٛلْ حَلْکُکِ اُرْنغٛلْ نغٛلْ طُمْ اُرْنغٛلْ مَيْدٜ؞ اَمَّا تٛ کِسْنَاٻٜ اُرْنغٛلْ نغٛلْ طُمْ اُرْنغٛلْ غَدَّنٛووٛلْٻٜ يٛنْکِ؞ اٜ وٛودِ ڤٛتُطٛ حُوُکِ کُوغَلْ نغَعَلْ؟ 17 مِنْ نغَعَجِنْتَا وٛلْدٜ اَللَّه نغَمْ مِنْ کٜٻَ شٜىٰدٜ نٛ طُطْٻٜ نغَطَتَ؞ اَمَّا اٜ مِنْ مٜتَ غٛونغَ يٜىٰسٛ اَللَّه، نغَمْ اَلْمَسِيحُ جٜيِمِنْ، ندٜنْ اَللَّه لِلٛيِمِنْ؞

- 2 کٛرِنْتِيَنْکٛعٜنْ
- <
- 2
- >

© 2011 WBT