- يَاکُبُ
- <
- 3
- >

3
وٛنّٜرٜ ندٜ طٜمْنغَلْ وَطَتَ
1 اٛنٛنْ بَنْدِرَاٻٜ اَمْ، تٛع طُطْٻٜ مٛوطٛنْ نغَرْتَ اٜکِّتِنٛوٻٜ، نغَمْ اٛنْ اَنْدِ مِنٛنْ اٜکِّتِنٛوٻٜ طُمْ ٻُرَيْ وَطَنْکِمِنْ کِيتَ کَلُّکَ؞ 2 نغَمْ اٜنْ فُو اٜنْ ڤَرْکَ نَاع سٜطَّ؞ تٛ بٛو غٛطّٛ فَرْکَتَا ندٜرْ کٛو طُمٜ کٛ اٛ وِعَتَ، تٛو، کَنْکٛ اٛ کٜوْطٛ، اٜ مٛ وَاوَ اٛ سُرَ حٛورٜ مَاکٛ؞
3 رَا مِسَالُ؞ تٛ اٜنْ نغَطَنِي ڤُشُّ نجَمْندِ غَطٜتٜىٰندِ اٜ حٛنْدُکٛ مَاغُ نغَمْ نغُ وَطَ کٛ نغِطّٜنْ، اٜنْ مبَاوَيْ نغَيْلِتٜنْغُ فُو تٛ نغِطّٜنْ؞ 4 ندَارٜىٰ کٛمِيجٜ ندِيَمْ مَا نغِعٛنْ؞ کٛو ندٜ طٜ مَوْطٜ، حٜنْدُ شٜمْبِنْدُ فٛوطَتَطٜ، اٜ جَمْنغٜلْ ڤَمَرٜلْ ڤٛوطٛووٛ کٛمِوَلْ نغَلْ فٛوطِرْتَنغَلْ فَادَ اٜ مَاغَلْ فُو تٛ يِطِ؞ 5 نٛنْ مَا، طٜمْنغَلْ طُمْ غٛطُّمْ ڤَمَرُمْ ندٜرْ ٻَنْدُ، اَمَّا اٜ نغَلْ مَنْتِتٛو دٛوْ فِي مَوْطُمْ؞ ندَارٜىٰ نغِعٛنْ نٛ دٛشّٜلْ حِيتٜ وُلِرْتَ لَدّٜ مَوْندٜ؞ 6 طٜمْنغَلْ طُمْ حِيتٜ، اٜ نغَلْ حٜىٰوِ حَلّٜىٰندٜ، اٜ نغَلْ وٛنَّ کٛو طُمٜ نٜطّٛ؞ اٜ نغَلْ نَنْغِنَنَ فُو جٛنْدٜ نٜطّٛ حِيتٜ پِوٛيْنغٜ دَغَ وُرٛ حِيتٜ؞
7 نٜطّٛ اٜ وَاوَ اٜلْتَ کٛو اِرِ ندِيٜ مَرْدِ، اٜ شٛلِّ، اٜ مَرْلٜ دَسٛتٛوطٜ، اٜ کٛو طُمٜ غٛنْطُمْ ندٜرْ ندِيَمْ؞ يِمْٻٜ نجَادَکٜ اٜلْتِيطٜ؞ 8 اَمَّا وَلَا بَاوَيْطٛ اٜلْتُکِ کٛو سُرُکِ طٜمْنغَلْ؞ طٜمْنغَلْ طُمْ فِي کَلُّطُمْ، اٜ نغَلْ حٜىٰوِ تٛوکٜ بَرٛوجٜ؞ 9 اٜ مَاغَلْ مَنْتِرْتٜنْ جٛومِرَاوٛ ݧَاکٛ مٜىٰطٜنْ مٛ دٛوْ، ندٜنْ اٜ مَاغَلْ کُطِرْتٜنْ يِمْٻٜ ٻٜ طُمْ تَغِ ندٜرْ نَنْدِ اَللَّه؞ 10 مَنْتُکِ اٜ حُطُکِ اٜ وُرْتٛيٛو دَغَ حٛنْدُکٛ غٛعٛ؞ اٛنٛنْ بَنْدِرَاٻٜ اَمْ، نٛنْ حَانَا؞ 11 ندِيَمْ مبٜلْطَمْ اٜ ندِيَمْ کَطَّمْ وَاوَيْ ٻُلَ وِغٜىٰرٜ غٛعٛ؟ 12 بَنْدِرَاٻٜ اَمْ، اِبِّ وَاوَيْ رِمَ ٻِکّٛيْ جَيْتُنْ؟ کٛو اِنَبٛحِ وَاوَيْ رِمَ ٻِکّٛيْ اِبّٜ؟ نٛنْ مَا طُمْ وَطَتَاکٛ وِغٜىٰرٜ تٛ ندِيَمْ غٛودُطَمْ لَمْطَمْ ٻُلَتَ وُرْتِنَ ندِيَمْ مبٜلْطَمْ؞
اَنْدَلْ پِوٛيْنغَلْ دَغَ دٛوْ
13 مٛيٜ وٛودِ اَنْدَلْ اٜ فَامُ ندٜرْ مٛوطٛنْ؟ سٜيْ اٛ حٛلَّطُمْ ندٜرْ وَطُکِ جٛنْدٜ وٛوطُندٜ اٜ کُوطٜ بٛطّٜ ندٜرْ لٜسْنُکِ حٛورٜ اٜ فَامُ؞ 14 اَمَّا تٛ اٛنْ نغٛودِ لَوْلِيرُ کَلُّندُ اٜ يِدّٜ حٛورٜ ندٜرْ ٻٜرْطٜ مٛوطٛنْ، تٛع اٛنْ مَنْتِتٛ دٛوْ مَاجُمْ کٛو نغَݧٛنْ غٛونغَ؞ 15 اِرِ نغَعَلْ اَنْدَلْ نَاع دَغَ دٛوْ نغَلْ پِوٛيِ، طُمْ نغَلْ دُونِيَارُ؞ ندٜنْ نَاع دَغَ تٛ رُوحُ اَللَّه نغَلْ پِوٛيِ، تٛ شٜيْطَنْ نغَلْ پِوٛيِ؞ 16 نغَمْ فُو تٛ لَوْلِيرُ اٜ يِدّٜ حٛورٜ وٛنِ، طٛنْ شِيَ جٛنْدٜ جَمْ اٜ کٛو اِرِ ندٜيٜ حَلّٜىٰندٜ وَطٜتٜىٰ؞ 17 اَمَّا اَنْدَلْ پِوٛيْنغَلْ دَغَ دٛوْ، اَرَنْدٜ نغَلْ لَمْنغَلْ، ندٜنْ نغَلْ وَدَّتَا وَنَّارٜ، اٜ نغَلْ وَدَّ حَکِّيلٛ، نغَلْ وَلَا مَنْغُ حٛورٜ، اٜ نغَلْ حٜىٰوِ يُرْمٜىٰندٜ اٜ کُوطٜ بٛطّٜ؞ نغَلْ حٛلَّتَا فٜىٰرٛوتِرٛلْ، نغَلْ وَلَا شِيَ غٛونغَ؞ 18 غَدّٛوٻٜ جٛنْدٜ جَمْ اَاوُٻٜ جَمْ، ٻٜ ڤٜعَّيْ اَادِلَاکُ؞

- يَاکُبُ
- <
- 3
- >

© 2011 WBT