- 2 کٛرِنْتِيَنْکٛعٜنْ
- <
- 10
- >

10
بُلُسْ سُرَنِي کُوغَلْ مُوطُمْ
1 اٜ مِ تٛرٛوعٛنْ ندٜرْ لٜسْتِنْکِ حٛورٜ اٜ مُݧَلْ اَلْمَسِيحُ، مِنْ بُلُسْ نٛدّٜتٜىٰطٛ ‏«‏لٜسْتِنْطٛ حٛورٜ»‏ تٛ اٜ مِ وٛنْدِ اٜ مٛوطٛنْ، اَمَّا تٛ مِ وٛنْدَا اٜ مٛوطٛنْ اٜ مِ نٛدّٜىٰ ‏«‏مٜتَنٛووٛعٛنْ اٜ سٜمْبٜ؞»‏ 2 وٛٻّٜ يِمْٻٜ اٜ مبِعَ اٜ مِنْ نغَطَ جٛنْدٜ اِرِ ندٜ يِمْٻٜ دُونِيَارُ ندُعُ؞ تٛ مِ وَرٛيِي تٛ مٛوطٛنْ، مِ ݧُمِي اٜ حَانِ مِ حَٻَنَٻٜ؞ اٜ مِ تٛرٛوعٛنْ، تٛع اٛنْ نغَطَنْ مِ وَطَنَعٛنْ نٛنْ؞ 3 کٛو ندٜ اٜ دُونِيَارُ مِنْ نغٛنِ، مِنْ کٛنِرْتَا بٛ دُونِيَارُ ندُعُ، 4 نغَمْ مِنْ کٛنِرْتَا کٛ ندُ حٛنِرْتَ؞ سٜيْ نِ کٛ مِنْ کٛنِرْتَ اٜ وٛودِ بَوْطٜ اَللَّه بَاوَيْطٜ کَلْکَ کٛ وٛودِ سٜمْبٜ فُو؞ 5 اٜ مِنْ کٜٻَ جَالٛرْغَلْ دٛوْ کٛو طِيٜ غٜدِّ اٜ مَوْنِتَارٜ کَطَيْندٜ يِمْٻٜ اَنْدَ اَللَّه؞ اٜ مِنْ نَنْغَ ݧُمٛوجِ فُو، مِنْ نغَرْتِرَطِ غَطَيْطِ کٛ اَلْمَسِيحُ وِعِ؞ 6 غَطَ اٛنْ کٛلِّي اٛنْ غَطٛوٻٜ کٛ اَلْمَسِيحُ وِعِ، اٜ مِنْ شِرْيِي مِنْ تٛرَّ کٛو مٛيٜ مٛوطٛنْ غَݧُطٛ وَطَ کٛو طُمٜ کٛ اَلْمَسِيحُ وِعِ؞
7 اٛنْ ندَارَ کٛو طُمٜ دٛو‑دٛوْ تَنْ؞ فُو تَبِّتِنْطٛ اَلْمَسِيحُ جٜيِمٛ، سٜيْ اٛ فَامَ طُعُمْ، نٛنْ نٛ اَلْمَسِيحُ جٜيِرِمٛ، نٛنْ مِنٛنْ مَا اَلْمَسِيحُ جٜيِمِنْ؞ 8 جٛومِرَاوٛ حٛکِّيمِنْ اَرْدَارٜ نغَمْ مِنْ شٜمْبِطِنَ حٛولَارٜ مٛوطٛنْ، نَاع نغَمْ مِنْ مبٛنَّندٜ؞ کٛو تٛ مِنْ مَنْتٛرَکٜ اَرْدَارٜ ندٜنْ کٛ ٻُرِ نٛ حَانِ، مِنْ نَنَتَا شٜمْتُطُمْ وَطُکِ نٛنْ؞ 9 مِ يِطَا نغِعٛنْ بٛ اٜ مِ يِطِ مِ حُلْنِرَعٛنْ طٜرٜىٰجِ طِ مبِنْدَنْمِعٛنْ؞ 10 نغَمْ وٛٻّٜ اٜ مبِعَ، ‏«‏طٜرٜىٰجِ طِ بُلُسْ وِنْدَنِعٜنْ اٜ طِ شَاوِ حَالَ تٜدُّکَ، شٜمْبِطْکَ، اَمَّا تٛ اٜ مٛ وٛنْدِ اٜ مٜىٰطٜنْ اٛ تَمْڤُطٛ، بٛلِيطٜ مَاکٛ طٜ تٜکَّا؞»‏ 11 اٜ حَانِ اِرِ ٻٜنْ طٛنْ يِمْٻٜ ٻٜ اَنْدَ کٛ مِنْ مبِنْدَنْتَعٛنْ ندٜرْ طٜرٜىٰجِ تٛ اٜنْ نغٛنْدَا، کَنْجُمْ مِنْ نغَطَتَ تٛ اٜ مِنْ نغٛنْدِ اٜ مٛوطٛنْ؞
12 طُمْ وَطَتَاکٛ مِنْ ڤٛتِّنَ کٛعٜ اَمِنْ اٜ مَنْتٛوٻٜ کٛعٜ مَٻّٜ، کٛو مِنْ کٛشَّ کٛعٜ اَمِنْ بٛ مَٻّٜ؞ تٛ ٻٜ ڤٛوندِرِي کٛعٜ مَٻّٜ اٜ کٛعٜ مَٻّٜ، ندٜنْ تٛ وٛٻّٜ ندٜرْ مَٻّٜ کٛشِّي کٛعٜ مَٻّٜ ٻُرِي وٛٻّٜ مَٻّٜ، ٻٜ کٛلَّايِ اٜ ٻٜ نغٛودِ حَکِّيلٛ؞ 13 مِنٛنْ بٛو، مِنْ مَنْتِتَتَاکٛ کٛ ٻُرِ نٛ حَانِ، سٜيْ نِ مِنْ ندَرٛو دٛوْ کٜىٰرٛلْ نغٛلْ اَللَّه نٛکَّنِمِنْ؞ طُعُمْ حَوْتِي اٜ کُوغَلْ نغَلْ مِنْ کُوَتَ ندٜرْ مٛوطٛنْ؞ 14 ندٜ مِنْ نجَحِ تٛ مٛوطٛنْ، مِنْ پَٻَّاکِ کٜىٰرٛلْ نغٛلْ اَللَّه نٛکَّنِمِنْ، نغَمْ مِنٛنْ نغٛنِ اَرْتُٻٜ وَدَّنْکِعٛنْ حَبَرُ بٜلْطُمْ دٛوْ اَلْمَسِيحُ؞ 15 مِنْ مَنْتٛرْتَاکٛ کٛ ٻُرِ کٜىٰرٛلْ نغٛلْ، وَاتٛ مِنْ مَنْتٛرْتَاکٛ کُوغَلْ نغَلْ وٛٻّٜ نغَطِ؞ اَمَّا کَمُّندٜ اَمِنْ وٛنِ حٛولَارٜ مٛوطٛنْ وَطَ کَ ٻٜيْدَاکِ، ندٜنْ کُوغَلْ نغَلْ مِنْ کُوَتَ ندٜرْ مٛوطٛنْ ٻٜيْدٛو نَاع سٜطَّ؞ 16 نٛنْ وَرْتَيْ لَاوٛلْ نٛ مِنْ نغَعَجِنِرْتَ حَبَرُ بٜلْطُمْ ندٜرْ غٛطّٜ لٜيْطٜ غٛنْطٜ يٜىٰسٛ مٛوطٛنْ؞ مِنْ نغِطَا مَنْتٛرَاکِ کُوغَلْ نغَلْ غٛطّٛ وَطِ ندٜرْ کٜىٰرٛلْ نغٛلْ اَللَّه حٛکِّمٛ؞
17 نٛ اَايَارٜ وِعِ، ‏«‏فُو مَنْتِتٛتٛوطٛ، اٛ مَنْتِتٛرٛو جٛومِرَاوٛ؞»‏ 18 نغَمْ نَاع مَنٛووٛ حٛورٜ مُوطُمْ وٛنِ جَٻَاطٛ؛ جَٻَاطٛ وٛنِ مٛ جٛومِرَاوٛ مَنِ؞

- 2 کٛرِنْتِيَنْکٛعٜنْ
- <
- 10
- >

© 2011 WBT