- 1 کٛرِنْتِيَنْکٛعٜنْ
- <
- 3
- >

3
مَشُّٻٜ اَللَّه
1 بَنْدِرَاٻٜ، مِنْ مِ وَاوَايِ مٜتَنْکِعٛنْ نٛ مٜتِرَنَيْمِ کٜىٰوُٻٜ ندٜرْ حٛولَاکِ يٜىٰسُ؞ سٜيْ نِ مِ مٜتِرَنِيعٛنْ نٛ مٜتِرَنَيْمِ يِمْٻٜ دُونِيَارُ ندُعُ، کٛو بٛو نٛ مٜتِرَنَيْمِ ٻِکّٛيْ ڤَمَرٛيْ، وَاتٛ تٛکُّٻٜ يٜىٰسُ حٜسْٻٜ؞ 2 طُمْ حٛکَّتَا ٻِنْغٜلْ کٜشّٜلْ ݧَمْندُ شٜمْبِنْدُ؞ نٛنْ مِنْ مَا مِ حٛکَّايِعٛنْ ݧَمْندُ شٜمْبِنْدُ، وَاتٛ اٜکِّتِنٛلْ لُغُّنغٛلْ؞ اَمَّا مِ حٛکِّيعٛنْ اٜنْطَمْ، وَاتٛ اٜکِّتِنٛلْ نغٛلْ لُغَّا نغَمْ اٛنْ کٜوْتَايِ ݧَامُکِ ݧَمْندُ شٜمْبِنْدُ؞ غٛونغَ، حَا جٛونِ اٛنْ کٜوْتَايِ ݧَامُکِندُ؞ 3 نغَمْ حَا جٛونِ اٛنْ نغَطَ جٛنْدٜ اِرِ ندٜ يِمْٻٜ دُونِيَارُ؞ تٛ نِ اٜ وٛودِ لَوْلِيرُ اٜ غٜدِّ حَکُّندٜ مٛوطٛنْ، تٛو، حَا جٛونِ دُونِيَارُ جٜيِعٛنْ، اٛنْ کُوَ کُوطٜ اِرِ طٜ دُونِيَارُ ندُعُ؞ 4 نغَمْ تٛ غٛطّٛ وِعِي، ‏«‏بُلُسْ تٛکُّمِ،»‏ اٛنْ نِي بٛو وِعِي، ‏«‏اَفٛولٛسْ تٛکُّمِ،»‏ تٛو، نَاع اٛنْ نغَطَ جٛنْدٜ اِرِ ندٜ يِمْٻٜ دُونِيَارُ ندُعُ وٛنْ طٛنْ؟
5 تٛو، مٛيٜ وٛنِ اَفٛولٛسْ؟ مٛيٜ وٛنِ بُلُسْ؟ مِنْ مَشُّٻٜ اَللَّه تَنْ؞ لَاوٛلْ اَمِنْ کٛولِيطٛنْ يٜىٰسُ اَلْمَسِيحُ؞ کٛو مٛيٜ اَمِنْ اٜ حُوَ کُوغَلْ نغَلْ جٛومِرَاوٛ حٛکِّمٛ اٛ حُوَ؞ 6 مِنْ مِ اَاوِي، اَفٛولٛسْ بٛو يَرْنِي اَوْرٜ ندٜنْ، اَمَّا اَللَّه وٛنِ مَوْنِنْطٛندٜ؞ 7 نغَمْ نٛنْ، اٜ اَاوُطٛ اٛنْ اٜ جَرْنُطٛ اٛنْ نَاع ٻٜ غٛطُّمْ، اَمَّا اَللَّه تَنْ وٛنِ مَوْطٛ، نغَمْ کَنْکٛ وٛنِ مَوْنِنْطٛ اَوْرٜ ندٜنْ؞ 8 اٜ اَاوُطٛ اٜ جَرْنُطٛ ٻٜ کُودٛوٻٜ؞ کٛو مٛيٜ حٜٻَيْ مبَرْجَارِ کٛ فٛتِّدِ اٜ کُوغَلْ مُوطُمْ؞ 9 نغَمْ مِنٛنْ، مِنْ کُودٛوٻٜ اٜ اَللَّه؞ اٛنٛنْ بٛو اٛنْ نغٜسَ مَاکٛ، مَادِ مَاکٛ؞
10 بَرْکَ دٛکَّلْ نغَلْ اَللَّه حٛکِّيَمْ، مِ فُطِّي مَادِ بٛ مَحٛووٛ بَوْطٛ مَادِ نَاع سٜطَّ؞ مِ فُطِّ مَادِي، ندٜنْ غٛطّٛ اٜ مَحَ دٛوْ فُطّٛودٜ ندٜنْ؞ اَمَّا کٛو مٛيٜ مَحٛووٛ دٛوْ فُطّٛودٜ ندٜنْ اٛ فَامَ اِرِ مَحُکِ کِ اٛ مَحَتَ؞ 11 نغَمْ وَلَا غٛطّٛ بَاوَيْطٛ فُطَّ وٛنْدٜ فُطّٛودٜ مَادِ فٜىٰرٜ ٻُرْندٜ ندٜ طُمْ فُطِّ، وَاتٛ يٜىٰسُ اَلْمَسِيحُ؞ 12 تٛ غٛطّٛ مَحِي دٛوْ فُطّٛودٜ ندٜنْ، تٛ اٛ حُوتِرِي جِينَارِ، کٛو اَجُرْفَارِ، کٛو کَاپٜ غٛودُطٜ شٜىٰدٜ، کٛو لٜطّٜ، کٛو غٜىٰنٜ، کٛو پٛمْبٜ، 13 وٛوطُکِ کُوغَلْ مَاکٛ وُرْتٛتٛ اٜ نجَيْرِ ݧَلْندٜ جَانغٛ؞ اٜ ندٜنْ طٛنْ ݧَلْندٜ حِيتٜ وَنْغِنَيْ کُوغَلْ کٛو مٛيٜ، نغٜ فٛوندَيْ کُوغَلْ نغَلْ نغٜ حٛلَّ نٛ نغَلْ وٛنْتِندِرِ؞ 14 تٛ بٛو مَادِ ندِ اٛ مَحِ وُلَايِ، اٛ حٜٻَيْ مبَرْجَارِ مبٛنْدِ؞ 15 تٛ مَادِ ندِنْ وُلِي، اٛ دُلَّيْ مبَرْجَارِ مَاکٛ، کٛو ندٜ اٛ حٜٻَيْ کِسْندَمْ، اَمَّا بٛ ندٜرْ حِيتٜ اٛ پِوِ؞
16 اٛنْ اَنْدَا ٻَلِّ مٛوطٛنْ طُمْ وُرٛ تٛ اَللَّه جٛوطٛتٛو، ندٜنْ رُوحُ اَللَّه اٜ جٛوطٛو ندٜرْ ٻٜرْطٜ مٛوطٛنْ؟ 17 فُو بٛنُّطٛ وُرٛ اَللَّه، اَللَّه حَلْکَيْمٛ؞ نغَمْ وُرٛ اَللَّه نغٛ شٜنِينغٛ؛ اٛنٛنْ بٛو نغٛنِ وُرٛ مَاکٛ نغٛنْ؞
18 تٛع غٛطّٛ پٛيْرَ حٛورٜ مُوطُمْ؞ تٛ غٛطّٛ مٛوطٛنْ اٜ ݧُمَ اٜ وٛودِ فَامُ نٛ جَامَنُ طُعُمْ حٛشِّرِ فَامُ، سٜيْ اٛ وَرْتِرَ حٛورٜ مَاکٛ بٛ کَاݝَاطٛ، نغَمْ اٛ وَرْتَ غٛودُطٛ فَامُ طُمْ غٛونغَ؞ 19 نغَمْ فَامُ اِرِ طُمْ دُونِيَارُ ندُعُ، يٜىٰسٛ اَللَّه طُمْ حَاݝٛورٜ؞ نٛنْ نٛ طُمْ وِنْدِرَا، ‏«‏اَللَّه اٜ نَنْغَ غٛودُٻٜ فَامُ ندٜرْ دَبَرٜ مَٻّٜ؞»‏ 20 طٛنْمَا وٛنْدٜ اَايَارٜ وِعِي، ‏«‏جٛومِرَاوٛ اٜ اَنْدِ ݧُمٛ غٛودُٻٜ فَامُ وَلَا کٛ نَفِ؞»‏ 21 نغَمْ نٛنْ، تٛع نٜطّٛ مَنْتٛرٛو نٜطّٛ!‏ نغَمْ کٛو طُمٜ اٛنٛنْ نجٜيِطُمْ؞ 22 کٛو بُلُسْ، کٛو اَفٛولٛسْ، کٛو بِيتُرُسْ، کٛو دُونِيَارُ، کٛو يٛنْکِ، کٛو مَيْدٜ، کٛو کٛ وٛنِ جٛونِ، کٛو کٛ وٛنِ يٜىٰسٛ طٛعٛ، طُمْ فُو اُمْ طُمْ مٛوطٛنْ؞ 23 اٛنٛنْ بٛو طُمْ ٻٜ اَلْمَسِيحُ؞ اَلْمَسِيحُ بٛو طُمْ مٛ اَللَّه؞

- 1 کٛرِنْتِيَنْکٛعٜنْ
- <
- 3
- >

© 2011 WBT